en da da de en da da de da en da en da da it da da da en en da da da da da da da da da da da da ro da es es en tr da da da en da en fr de da da da da da da tr da en da da fr da da en da da en nb hu da da en en da en da da da de en en da da
I Silkeborg Data arbejder vi team- og projektorienteret med udgangspunkt i vores værdier, holdninger og adfærd. Vi har en fleksibel og flad organisation, hvor ansvar og beføjelser er uddelegeret mest muligt til det enkelte team og den enkelte medarbejder.
Vi er ca. 200 medarbejdere, som er organiseret i tre store afdelinger - Kundeservice, Produktudvikling og Forretningsudvikling. Vi bor i åbne, lyse kontorlandskaber med lækre faciliteter, som er med til at sikre et godt arbejdsmiljø.
Vores kundeserviceafdeling er opdelt i 8 forskellige team med 4-10 lønkonsulenter i hvert team, der hver især er eksperter på forskellige faglige områder inden for:
Kundeservice yder dagligt telefon-support til alle vores kunder og brugere af Silkeborg Løn, deltager i udviklings- og undervisningsaktiviteter og udfører en række test- og kvalitetssikringsopgaver.
Vores konsulenter i Kundeservice underviser både nye og eksisterende kunder i vores systemer.
I Produktudvikling arbejder it-udviklere, systemkonstruktører og projektledere på en lang række projekter inden for udvikling af løsninger til Silkeborg Løn, og sørger for stabil drift af vores systemer.
Medarbejderne er tilknyttet forskellige projekter med en projektleder og et varierende antal projektdeltagere. Projekternes omfang og levetid er forskellig - afhængig af kompleksiteten. Nogle løber over flere år, mens andre afsluttes efter få uger eller få måneder.
Konsulenterne i Forretningsudvikling har den opsøgende og indledende kontakt til Silkeborg Datas potentielle kunder og er projektledere i forbindelse med implementeringen af nye kunder.
Samtidig har nogle af konsulenterne også hver deres portefølje af eksisterende kunder, som de løbende er i kontakt med omkring diverse problemstillinger og udfordringer i dagligdagen. De deltager i kurser i brugen af Silkeborg Løn og præsenterer nye løsninger i systemet.
De kundeansvarlige konsulenter er bindeleddet mellem den enkelte kunde og Silkeborg Data.
Få en præsentation af vores løsninger
Du kan ikke spise dem, men vi bruger dem til at måle trafik og gøre hjemmesiden mere brugervenlig. Du accepterer cookies, når du bruger hjemmesiden. Læs mere om cookies